CELEX: 32004R2166
Language: da
Date: 2004-12-17 00:00:00
Title: Kommissionens forordning (EF) nr. 2166/2004 af 17. december 2004 om åbning for 2005 af toldkontingenter ved indførsel til Det Europæiske Fællesskab af visse forarbejdede landbrugsprodukter med oprindelse i Schweiz

18.12.2004   
            
            
               DA
            
            
               Den Europæiske Unions Tidende
            
            
               L 371/6
            
         
      KOMMISSIONENS FORORDNING (EF) Nr. 2166/2004
   af 17. december 2004
   om åbning for 2005 af toldkontingenter ved indførsel til Det Europæiske Fællesskab af visse forarbejdede landbrugsprodukter med oprindelse i Schweiz
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, stk. 2,
   under henvisning til Rådets afgørelse 2000/239/EF af 13. marts 2000 om indgåelse af en aftale i form af brevveksling mellem Det Europæiske Fællesskab på den ene side og Det Schweiziske Forbund på den anden side om protokol nr. 2 til overenskomsten mellem Det Europæiske Økonomiske Fællesskab og Schweiz (2), særlig artikel 2, og
   ud fra følgende betragtninger:
   
               (1)
            
            
               De årlige toldkontingenter for visse forarbejdede landbrugsprodukter, der er fastsat i aftalen i form af brevveksling mellem Det Europæiske Fællesskab på den ene side og Det Schweiziske Forbund på den anden side om protokol nr. 2 til overenskomsten mellem Det Europæiske Økonomiske Fællesskab og Schweiz (3), i det følgende benævnt »aftalen«, bør åbnes for 2005.
            
         
               (2)
            
            
               Det årlige kontingent for varer under KN-kode 2202 10 00 og ex 2202 90 10 som fastsat i aftalen er blevet udnyttet fuldt ud. Ifølge aftalen bør det derfor forhøjes med 10 % for 2005.
            
         
               (3)
            
            
               I Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (4) er der fastsat bestemmelser om forvaltning af toldkontingenter. Det bør bestemmes, at de toldkontingenter, der åbnes ved nærværende forordning, skal forvaltes i overensstemmelse med disse bestemmelser.
            
         
               (4)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Traktatens Bilag I —
            
         UDSTEDT FØLGENDE FORORDNING:
   Artikel 1
   De i bilaget anførte toldkontingenter ved indførsel til Fællesskabet af forarbejdede landbrugsprodukter med oprindelse i Schweiz åbnes med toldfritagelse fra den 1. januar til den 31. december 2005.
   Ved indførsel af varer, der er anført i bilagets tabel 2, og som overskrider det toldfrie kontingent, anvendes en toldsats på 9,1 %.
   Artikel 2
   De i artikel 1 nævnte fællesskabstoldkontingenter forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2005.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. december 2004.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 318 af 20.12.1993, s. 18. Senest ændret ved forordning (EF) nr. 2580/2000 (EFT L 298 af 25.11.2000, s. 5).
   
      (2)  EFT L 76 af 25.3.2000, s. 11.
   
      (3)  EFT L 76 af 25.3.2000, s. 12.
   
      (4)  EFT L 253 af 11.10.1993, s. 1. Senest ændret ved forordning (EF) nr. 2286/2003 (EUT L 341 af 31.12.2003, s. 1).
   
      BILAG
      Tabel 1
      
                  Løbenr.
               
               
                  KN-kode
               
               
                  Varebeskrivelse
               
               
                  Mængder for 2005
                  (nettovægt)
               
               
                  Toldsats
               
            
                  09.0911
               
               
                  1302 20 10
               
               
                  Pectinstoffer, pectinater og pectater, i tørform
               
               
                  733 tons
               
               
                  Fritagelse
               
            
                  09.0912
               
               
                  2101 11 11
               
               
                  Ekstrakter, essenser og koncentrater med indhold af tørstof hidrørende fra kaffe på 95 vægtprocent eller derover
               
               
                  2 263 tons
               
               
                  Fritagelse
               
            
                  09.0913
               
               
                  2101 20 20
               
               
                  Ekstrakter, essenser og koncentrater af te eller maté
               
               
                  159 tons
               
               
                  Fritagelse
               
            
                  09.0914
               
               
                  2106 90 92
               
               
                  Tilberedte næringsmidler/andre varer, uden indhold af mælkefedt, saccharose, isoglucose, glucose eller stivelse eller med indhold af mælkefedt på under 1,5 vægtprocent, af saccharose på under 5 vægtprocent, af isoglucose på under 5 vægtprocent, af glucose på under 5 vægtprocent eller af stivelse på under 5 vægtprocent
               
               
                  1 309 tons (1)
                  
               
               
                  Fritagelse
               
            
         
      Tabel 2
      
                  Løbenr.
               
               
                  KN-kode
               
               
                  Varebeskrivelse
               
               
                  Mængde for 2005
               
               
                  Toldsats inden for kontingentet
               
               
                  Toldsats uden for kontingentet
               
            
                  09.0916
               
               
                  2202 10 00
               
               
                  Vand, herunder mineralvand og vand tilsat kulsyre, tilsat sukker eller andre sødemidler eller aromatiseret
               
               
                  120 788 250 liter
               
               
                  Fritagelse
               
               
                  9,1 %
               
            
                  ex 2202 90 10 (Taric-kode 10)
               
               
                  Andre ikke-alkoholholdige drikkevarer, med indhold af sukker
               
            
         (1)  Jf. Rådets forordning (EF) nr. …/2004 om visse indrømmelser over for Schweiz i form af EF-toldkontingenter for visse forarbejdede landbrugsprodukter. Som følge af de ti nye medlemsstaters tiltrædelse er der tilføjet 280 tons til basiskontingentet for 2004.